Cuneiform Tablet TC 1 17
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma bu-zu-ta-a-ma a-na a-mur-{d}UTU a-šur-ta-ak-lá-ku pu-šu-ke-en₆ ù sú-en₆-na-we-er qí-bi₄-ma AN.NA ù TÚG.ḪI.A ša sú-en₆-na-we-er ù li-pá-a ir-de₈-ú-ni-ku-ni-tí-ni lu a-na wa-aḫ-šu-ša-na a-ṣé-er ku-zi-zi-a tù-šé-bi₄-lá-ni lu sú-en₆-na-we-er il₅-qé lu DAM.GÀR ta-qí-pá tí-i-ir-ta-ku-nu li-li-kam šu-ma a-na ku-zi-zi-a lá tù-šé-ba-lá ší-tí AN.NA ki-ma ṭup-pì ta-áš-me-a-ni šé-bi₄-lá-šu-um iš-tí a-wi-lim nam-gu₅-ra-ku a-na AN.NA 1 ma-na KÙ.GI lá i-ba-ta-qám ší-tí lu-qú-ti-a i-ṣé-er DAM.GÀR ke-nim lá ša a-ša-ḫu-tù id-a-ma u₄-me ITU.1.KAM ù 2 ITU.KAM lá tu-be-e-lá ù a-na qá-tí-a ša É kà-ri-im iḫ-da-ma qá-tí id-a-ma ut-ra-am-ma KÙ.BABBAR lá a-na šu-<gap>-ma-ma li-bi e im-ra-aṣ ù šu-ma KÙ.BABBAR <big_gap> iš-ta-pu-ku ù a-tù-nu KÙ.BABBAR i-na KÙ.BABBAR-pì-a id-a